CELEX: C2007/183/73
Language: el
Date: 2007-08-04 00:00:00
Title: Υπόθεση T-209/07: Προσφυγή της 12ης Ιουνίου 2007 — Gaedertz κατά ΓΕΕΑ — Living Byte Software (GlobalRemote)

4.8.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 183/38
            
         Προσφυγή της 12ης Ιουνίου 2007 — Gaedertz κατά ΓΕΕΑ — Living Byte Software (GlobalRemote)
   (Υπόθεση T-209/07)
   (2007/C 183/73)
   Γλώσσα του δικογράφου της προσφυγής: η γερμανική
   Διάδικοι
   
      Προσφεύγων: Johann-Christoph Gaedertz (Φρανκφούρτη επί του Μάιν, Γερμανία) (εκπρόσωπος: E. M. Gerstenberg, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Living Byte Software GmbH
   Αιτήματα του προσφεύγοντος
   Ο προσφεύγων ζητεί από το Πρωτοδικείο:
   
               —
            
            
               να ακυρώσει την απόφαση του τέταρτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα), της 25ης Απριλίου 2007, στην υπόθεση αριθ. R 272/2005-4,
            
         
               —
            
            
               να κηρύξει άκυρο το με αριθ. 1 466 499 κοινοτικό σήμα «GlobalRemote»,
            
         
               —
            
            
               να καταδικάσει το ΓΕΕΑ στα δικαστικά έξοδα.
            
         Ισχυρισμοί και κύρια επιχειρήματα
   
      Καταχωρισμένο κοινοτικό σήμα του οποίου ζητείται η ακύρωση: Το εικονιστικό σήμα «GlobalRemote» για προϊόντα και υπηρεσίες των κλάσεων 9, 38 και 42 (Κοινοτικό σήμα αριθ. 1 466 499).
   
      Δικαιούχος του κοινοτικού σήματος: Living Byte Software GmbH.
   
      Αιτών την ακύρωση κοινοτικού σήματος: Ο προσφεύγων.
   
      Απόφαση του τμήματος ακυρώσεως: Απόρριψη της αιτήσεως περί κηρύξεως της ακυρότητας.
   
      Απόφαση του τμήματος προσφυγών: Απόρριψη της προσφυγής.
   
      Λόγοι ακυρώσεως: Ιδίως, παράβαση του άρθρου 7, παράγραφος 1, στοιχεία β', και γ', του κανονισμού (ΕΚ) 40/94 (1), καθόσον το κοινοτικό σήμα του οποίου ζητείται η ακύρωση στερείται του αναγκαίου διακριτικού χαρακτήρα και είναι καθαρώς περιγραφικό.
   
      (1)  Κανονισμός (ΕΚ) 40/94 του Συμβουλίου, της 20ής Δεκεμβρίου 1993, για το κοινοτικό σήμα (ΕΕ 1994, L 11, σ. 1).